מכבי נתניה: שובל גוזלן חתם לשנתיים: "מאמין שמצאתי בית חם" - וואלה! ספורט
מכבי נתניה: שובל גוזלן חתם לשנתיים: "מאמין שמצאתי בית חם"
הקבוצה הודיעה שרכשה את כרטיס השחקן של החלוץ, שחתם לשנתיים הקרובות עם אופציה לשנתיים נוספות. גוזלן: "מחכה כבר להתחיל את העונה". גם המגן השמאלי מהפועל עפולה דודי טויטו חתם
יניב טוכמן יום שני, 04 ביוני 2018, 14:49
מכבי נתניה הודיעה היום (שני) שהחלוץ שובל גוזלן חתם במועדון לשנתיים הקרובות עם אופציה לשנתיים נוספות.
כמו כן הודיעה מכבי נתניה כי היא רכשה את כרטיסו של השחקן מקרית שמונה.
גוזלן אמר אחרי ההחתמה: "אני שמח ומאושר לחתום במועדון כמו מכבי נתניה, מאמין שמצאתי בית חם. מודה לבעלים ולמנכל המועדון ומחכה להתחיל את העונה עם החברים החדשים".
גוזלן בן ה-24 החל את הקריירה בקבוצות ילדים של עירוני טבריה ובגיל 14 עבר למחלקת הנוער של מכבי חיפה. בינואר 2012 ערך את הופעת הבכורה שלו בקבוצה הבוגרות, אך לא הצליח להשתלב בה ולתקוע יתד. הוא עבר בהשאלה בהפועל תל אביב, הפועל רעננה ועירוני קרית שמונה. בעונה שעברה שוחרר מחיפה וחתם בקרית שמונה, בה כבש תשעה שערים בכל המסגרות.
המועדון הודיע גם על החתמתו של מגנה השמאלי של הפועל עפולה בעונה החולפת, דודי טויטו. טויטו חתם לעונה עם אופציה לשנתיים נוספות ואמר לאחר החתימה: "שמח להגיע למכבי נתניה תחת סלובו ושי. מחכה לפגוש את הקהל והחברים לקבוצה. מגיע לעבוד קשה ולהוכיח את עצמי".
מכבי תל אביב החתימה את מייקל צ'ילאקה
דודי וויטו (צילום: אתר רשמי)
שחקן מכבי נתניה דודי טוויטו (צילום: אתר רשמי מכבי נתניה, אתר רשמי)